**ELŐTERJESZTÉS**

**Körmend város Önkormányzata Képviselő-testülete 2015. április 29-i ülésére**

Tárgy: Otthon Melege Program kapcsán benyújtandó pályázat végett döntéshozatal

Tisztelt Képviselő-testület!

A Képviselő-testület már tárgyalta a Bartók Béla Ltp. 5. számú társasház energiatakarékos felújítását célzó pályázat beadását, és támogatta azt.

A Képviselő-testület az Önkormányzat költségvetési rendeletében fedezetet különített el a pályázat benyújtását megelőző tervezési munkák elvégzésére. Kérjük a Testülettől azt, hogy az erre elkülönített előirányzatból a tervek elkészítésének költségét (bruttó 4.200 e Ft, mely tartalmazza a tervek felhasználási jogának ellenértékét is) adja át a Bartók Béla Ltp. 5. szám alatti Társasháznak, hiszen a Társasház lesz teljes egészében a projekt lebonyolítója –beleértve az előkészületi költségeket is.

A Társasház a tervezésre az ajánlatokat bekérte, a legjobb ajánlattevő megajánlása a fent ismertetett ár. Mivel a Társasház Közgyűlésének hatáskörébe tartozó kérdésekről a Képviselő-testület dönt (a Társasház 100%-os önkormányzati tulajdonban van), így kérjük, hogy hozzák meg döntésüket a tervezési költségek elfogadását illetően is.

A pályázatok legkorábbi beadási ideje az eredetileg tervezetthez képest későbbre tolódott, április 30-ától lehet a pályázatokat benyújtani. Bízzunk abban, hogy sikerül e célra támogatást nyerni, hiszen nem tudni, hogy mikor várható legközelebb hasonló tárgyú pályázati kiírás.

**HATÁROZATI JAVASLAT**

1. A Körmend, Bartók Béla Ltp. 5. számú Társasház tulajdonosa, Körmend város Önkormányzata –társasházi közgyűlési döntésként – jóváhagyja azt, hogy a Társasház által a Nemzeti Fejlesztési Minisztérium által kiírt Otthon melege program, Társasházak energiamegtakarítást eredményező korszerűsítésének, felújításának támogatása alprogramra benyújtandó pályázathoz kapcsolódóan a Társasház a műszaki felmérési és tervezési munkát megrendelje bruttó 4.200 e Ft. összegben.
2. Körmend város Önkormányzata Képviselő-testülete jóváhagyja azt, hogy az Önkormányzat 2015. évi költségvetési rendeletének a Bartók Béla Ltp. 5. számú épület tervezésére előirányzott összegből 3.307.087 Ft. összeg és ezen összeg ÁFA tartalma, azaz összesen 4.200 e Ft. átadásra kerüljön Körmend, Bartók Béla Ltp. 5. számú Társasház részére.

Körmend, 2015. április 15.

**Bebes István**

**polgármester**

Felelős: pályázat benyújtásáért Társasház

pénzügyi rendezésért pénzügyi irodavezető